Bol synom grófa Godwina z Wessexu a švagrom svojho predchodcu Eduarda Vyznávača. Svoju korunu, nadobudnutú v januári roku 1066, si neudržal dlho, pretože už toho istého roku 14. októbra 1066 padol v Bitke pri Hastingse po úpornom bránení sa voči po všetkých stránkach lepšie pripravenej armáde Viliama I. Dobyvateľa, keď ho šíp zasiahol priamo do oka. Po jeho boku padli aj obaja jeho bratia. Zaujímavosťou je, že víťazný Viliam, známy okrem iného aj svojou krutosťou, odmietol vydať telo padlého kráľa jeho matke.